**TIRGUS IZPĒTE**

**Mehanizēta krūmu un to atvašu pļaušana ceļu nomalēs**

**un sāngrāvjos Vecumnieku apvienības pārvaldes teritorijā**

**Identifikācijas numurs VAP/2-1/2023/41**

2023. gada 4. oktobrī

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Vecumnieku apvienības pārvalde” |
| **Juridiskā adrese** | Rīgas iela 29, Vecumnieki, Vecumnieku pag., Bauskas nov., LV-3933, tālr. 63976100, e-pasts: vecumnieki.parvalde@bauskasnovads.lv, www.bauskasnovads.lv |
| **Reģistrācijas numurs** | Reģ. Nr. 90009115957 |

**2. Iepirkuma priekšmets**

**Mehanizēta krūmu un to atvašu pļaušana ceļu nomalēs un sāngrāvjos Vecumnieku apvienības pārvaldes teritorijā** saskaņā ar Tehnisko specifikāciju (1.pielikums).

1. **Identifikācijas numurs**: VAP/2-1/2023/41
2. **Kontaktpersona**

Inese Kampa, Bauskas novada pašvaldības iestādes “Vecumnieku apvienības pārvalde” jurista palīdze, tālr. 63920589, e-pasts – inese.kampa@bauskasnovads.lv.

**5. Piedāvājumu iesniegšanas vieta, datums un laiks**

Pretendents savu piedāvājumu iesniedz **līdz 2023. gada 12. oktobrim plkst. 12:00**, nosūtot elektroniski uz e-pasta adresi: inese.kampa@bauskasnovads.lv

1. **Līguma nosacījumi**
	1. Līguma izpildes laiks: **no līguma noslēgšanas līdz 2023.gada 8.decembrim**.
	2. Līguma izpildes vieta: saskaņā ar Tehnisko specifikāciju.
	3. Apmaksa: Apmaksa tiek veikta pa daļām 10 (desmit) darba dienu laikā pēc attiecīgā darba (pasūtījuma) pieņemšanas - nodošanas akta abpusējas parakstīšanas dienas un Izpildītāja rēķina saņemšanas, pārskaitot naudu Izpildītāja norādītajā bankas kontā.
2. **Prasības pretendentam**

Pretendents ir fiziskā vai juridiskā persona, kura līdz līguma slēgšanas dienai ir reģistrēta attiecīgās valsts normatīvajos aktos noteiktajā kārtībā.

1. **Iesniedzamie dokumenti**

Tehniskais un finanšu piedāvājums, atbilstoši 2.pielikumam.

1. **Paredzamā līgumcena**: **9999,00** **EUR bez PVN**, par kādu pasūtītājs slēgs līgumu. Pasūtītājs līguma ietvaros nav saistīts ar konkrētu iepirkuma apjomu naudas izteiksmē. Līguma darbības laikā līguma summa var samazināties atbilstoši faktiski nepieciešamajam apjomam.
2. **Piedāvājuma izvēles kritērijs**

Piedāvājums ar zemāko cenu (vienības cenu - vienas traktora, ekskavatora vai autogreidera motora darba stundas cena), kas pilnībā atbilst tirgus izpētes noteikumiem (gadījumā, ja tiks nolemts piešķirt līguma slēgšanas tiesības). Ja vairākiem piedāvājumiem ir vienāda piedāvātā cena, pasūtītājs izvēlas piedāvājumu, kurš piesaistīs tehniku ar lielāku motora jaudu.

Bauskas novada pašvaldības iestādes

“Vecumnieku apvienības pārvalde” vadītāja D.Šileika

**1.pielikums**

**TEHNISKĀ SPECIFIKĀCIJA**

**Mehanizēta krūmu un to atvašu pļaušana ceļu nomalēs**

**un sāngrāvjos Vecumnieku apvienības pārvaldes teritorijā**

**Identifikācijas numurs VAP/2-1/2023/41**

Iepirkuma priekšmets ir Vecumnieku apvienības pārvaldes teritorijā esošo pašvaldības ceļu mehanizēta krūmu un to atvašu pļaušana ar pilnu grāvju profila izpļaušanu. Darbs paredzēts gan grants seguma ceļu nomaļu un grāvju pļaušanai, gan asfalta seguma ceļu nomaļu un grāvju pļaušanai.

**Mērķis:**

Uzlabot ceļa un tam pieguļošo teritoriju pārredzamību, veicināt ūdens atvadi no ceļa klātnes un sāngrāvjiem.

**Mērvienība:**

* Mehanizētai krūmu un to atvašu pļaušanai ar pilnu grāvju profila izpļaušanu nepieciešamā vienas motora darba stundas cena.

**Darba apraksts:**

* pārbrauciens līdz darbu veikšanas vietai;
* pļaujamās joslas attīrīšana no traucējošiem svešķermeņiem;
* krūmu, atvašu un zāles pļaušana;
* pārbrauciens līdz nākamai darbu veikšanas vietai vai atgriešanās bāzē.

**Iekārtas:**

Pretendenta rīcībā jābūt *traktortehnikai - riteņu traktors, ekskavators vai greideris*  un *papildaprīkojums* - pie traktora, ekskavatora vai greidera stiprināma pļaujmašīna ar strēli, kuras aizsniegšanas platums vai pacelšanas augstums ir vismaz 8 m, pļaušanas joslas platums ne mazāk kā 1,5 m, spēja manevrēt nogāzēs un stāvumos līdz pat 40°, spēja pļaut krūmus vismaz 8 cm diametrā.

**Darba izpilde un prasības:**

Darbi uzsākami pēc darbu uzdevuma (pasūtījuma) saņemšanas. Darbu uzsākšana ne vēlāk kā 14 dienas no pasūtītāja veiktā pieprasījuma, pasūtījumu veicot telefoniski vai nosūtot pieteikumu uz izpildītāja e-pasta adresi.

Izpildītājam veicot darbus, jāievēro Latvijas Republikā spēkā esošie normatīvie akti par darba aizsardzību, darba drošību, vides aizsardzību un darba vietu aprīkošanu uz ceļiem. Nav pieļaujama apkārtējās vides piemēslošana.

Ceļu nomaļu pļaušanas joslas platums (viens darba gājiens – pārg. km) ne mazāks kā 1,5 metri, nodrošinot pilnu grāvja profila izpļaušanu līdz 4 m platumam vienā ceļa pusē, kopā gatavajā km izpļaujot līdz 8 m platu joslu. Izpildītājam ir spēja pļaut krūmājus, kuru stumbra diametrs sasniedz 8 cm. Pēc pļaušanas krūmu un krūmu atvašu augstumam jābūt ne vairāk kā 10 cm visā pļaušanas platībā.

Veicot pļaušanas darbus:

* pļāvumam jābūt līdzenam, nopļautajai zālei, atvasēm sasmalcinātām un vienmērīgi izkliedētām;
* nopļautā zāle, krūmi un atvases nedrīkst atrasties uz ceļa braucamās daļas;
* ar nopļauto zāli, krūmiem nedrīkst piegružot ietves, pieturvietas platformas un brauktuves, nedrīkst traucēt ūdens atvades sistēmu darbu;
* nedrīkst bojāt pļaušanas platībām pieguļošos īpašumos esošus žogus, būves, ielu un ceļu aprīkojumu, labiekārtojuma elementus u.c.;
* ja sasmalcinātā zāle, krūmi nokļūst uz cietā seguma, tā jānotīra 1 h laikā pēc pļaušanas;
* nav atļauta vides piesārņošana ar sadzīves atkritumiem, izlietu degvielu, eļļām un citām vielām;
* jāievēro visi drošības noteikumi.

 Pļaušanas apstākļi (reljefs – nogāzes, grāvji, koki, būves u.c.) objektos ir dažādi.

**Uzmērījumi un kvalitātes novērtējums:**

Izpildītais darbs tiks kontrolēts visā autoceļa (posma) garumā. Neatbilstības gadījumā pretendentam jāveic pasākumi prasību nodrošināšanai par saviem līdzekļiem.  Specifikācijā ir norādīts aptuvens pakalpojuma darbu apjoms, pasūtītājam ir tiesības mainīt pakalpojuma apjomu, nemainot noteikto vienības izcenojumu un ievērojot iepirkumam noteikto līgumcenas slieksni.

|  |  |
| --- | --- |
| **Izpildāmais darbs** | **Orientējošā platība, ha**  |
| Mehanizēta krūmu un to atvašu pļaušana ceļu nomalēs un sāngrāvjos uz pašvaldības ceļiem Vecumnieku apvienības pārvaldes teritorijā.Objekta adrese: Autoceļš A4 (Vecumnieki - Saulgrieži - Keiri), autoceļš B6 (Dzirnavnieki - Vilkupurvs), Vecumnieku pag., Bauskas nov. Autoceļš A6 (Stelpe - Steņģu kapi - Ķiras) , Autoceļš A8 (Upmaļi - Graši) Stelpes pagasts, Bauskas nov., Autoceļš A11 (Avotkroga ceļš) Bārbeles pagasts, Bauskas nov. | 11,98 ha |

**2.pielikums**

**TEHNISKAIS UN FINANŠU PIEDĀVĀJUMS**

**Mehanizēta krūmu un to atvašu pļaušana ceļu nomalēs**

**un sāngrāvjos Vecumnieku apvienības pārvaldes teritorijā**

**Identifikācijas numurs VAP/2-1/2023/41**

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Vispārējā interneta adrese (ja attiecināms):  |  |
|  |
| **Informācija par pretendenta kontaktpersonu** |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

**Tehnikas un aprīkojuma, kas tiks izmantots pakalpojuma sniegšanai, saraksts:**

|  |  |  |
| --- | --- | --- |
| Nr.p.k. | **Tehnikas un aprīkojuma** vienības nosaukums, marka, modelis, motora jauda | Pieejamības apraksts(īpašumā vai nomā (vai cits tiesisks pamats, norādot kāds)) |
|  |  |  |
|  |  |  |
|  |  |  |
|  |  |  |

1. Iepazinies ar tirgus izpētes **“Mehanizēta krūmu un to atvašu pļaušana ceļu nomalēs un sāngrāvjos Vecumnieku apvienības pārvaldes teritorijā”, identifikācijas numurs VAP/2-1/2023/41,** noteikumiem un Tehnisko specifikāciju, piedāvāju veikt minēto pakalpojumu par šādu līgumcenu:

|  |  |
| --- | --- |
| **Darbi** | **Piedāvājuma cena – vienas** traktora, ekskavatora vai autogreidera **motora darba stundas cena, EUR bez PVN** |
| Mehanizēta krūmu un to atvašu pļaušana ceļu nomalēs un sāngrāvjos uz pašvaldības ceļiem  |  |
| PVN 21% |  |
| Piedāvājuma cena kopā ar PVN, EUR |  |

Piedāvājuma cenā ir iekļautas visas iespējamās izmaksas, kas saistītas ar pakalpojuma veikšanu, tai skaitā darbaspēka, administrācijas un transporta izmaksas, kā arī iespējamie sadārdzinājumi un visi riski.

Finanšu piedāvājumā cenai ir jābūt norādītai *euro* (EUR), norādot un aprēķinot piedāvāto cenu ar precizitāti divas zīmes aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli.

Pretendenta rīcībā ir visi tehniskie un personāla resursi tehniskajā specifikācijā minēto darbu izpildei, lai kvalitatīvi un savlaicīgi nodrošinātu pasūtītājam nepieciešamo darbu izpildi

Ar šo apliecinu savu dalību minētajā tirgus izpētē un apstiprinu, ka esmu iepazinies ar tās noteikumiem un Tehnisko specifikāciju, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |